Xildhibaan Axmed Ducaale Bulaale ayaa mar uu ka hadlaayey Shidaalka ayaa yidhi “Dawladdii hore dhinac ayey Haamaha naga dhaafisay, oo waxay ku dacwoonaysay waa arin maamul, anagu markii horeba maan aaminsanayn in Shirkado gaar ah lagu wareejiyo Haamaha Shidaalka, laakiin waa tii Dawladdii hore ku wareejisay, waxyaabihii laga baqaayey waxyaabo ka mid ah ayaa soo baxayey, oo Shidaalkan faraha badan ee wasakhaysan oo Baabuur badan qaribay waxa sabab ah Haamaha Shidaalka ee la wareejiyey, Shirkaddaha gaar loo leeyahayna in Shidaal jaban keenaan si ay macaash fara badan u hesho ayaan anigu u arkayaa, oo meelihii Shidaalka wanaagsan aanay tagin ayaan anigu u arkaa, imikana anigu waxaan aaminsan nahay in Dawladdu heshiiska dib u eegto, aniguna ma qabo in boqolkiiba boqol in Dawladda laga wada qaado Haamaha Shidaalka, waayo xaalad kasta wey iska iman kartaa, ugu yaraan waa inay Dawladdu saami ku leedahay, oo ay qaybteeda leedahay, oo wax kasta ayaa iska dhici kara, wakhtiga ay doonaan ayey iska xidhan karaan, oo sidaas uu imika u xumaaday ayuu u xumaan karaa”
